4. การประกอบธุรกิจของแต่ละสายผลิตภัณฑ์

การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

ลักษณะของผลิตภัณฑ์หรือบริการ บริษัทฯ แยกผลิตภัณฑ์ออกตามประเภทที่ลูกค้าจ้างผลิตได้ดังนี้

4.1.1 ชิ้นส่วนพลาสติก ประกอบด้วย ชิ้นส่วนยานยนต์ ชิ้นส่วนเครื่องใช้ไฟฟ้า ชิ้นส่วนพลาสติก
สำหรับผลิตภัณฑ์ที่ใช้ในครัวเรือน และ ชิ้นส่วนกระติกน้ำ

4.1.2 แม่พิมพ์ฉีดพลาสติกเพื่อสนับสนุนการผลิตชิ้นส่วนพลาสติก ประกอบด้วย แม่พิมพ์ที่เป็น
ชิ้นส่วนยานยนต์ แม่พิมพ์ที่เป็นชิ้นส่วนเครื่องใช้ไฟฟ้าและแม่พิมพ์อื่นๆที่ลูกค้าเป็นผู้จ้างทำ

4.1.3 งานพ่นสีพลาสติกสำหรับชิ้นงานพลาสติกในข้อ 4.1.1 ซึ่งต้องการความสวยงามทั้งสีแห้งเร็ว
และแห้งช้า

4.2 การตลาดและภาวะการแข่งขัน

(ก) กุลยุทธ์ทางการตลาด

ด้านผลิตภัณฑ์ (PRODUCT)

-   กลุ่มอุตสาหกรรมยานยนต์และจักรยานยนต์ บริษัทฯ พัฒนาขีดความสามารถของการผลิตแม่พิมพ์
    และผลิตภัณฑ์ การพ่นสี ครอบคลุมความต้องการและการเติบโตของอุตสาหกรรมงานพลาสติก
    ดังนี้

  -เสริมสร้างขีดความสามารถด้านศูนย์บริการงานพ่นสีเต็มรูปแบบทั้งผลิตภัณฑ์ภายในและภายนอก
  (Interior Parts, Exterior Parts)
  เพื่อตอบสนองความต้องการของลูกค้าได้อย่างเต็มรูปแบบ

  -พัฒนาขีดความสามารถในการออกแบบและผลิตแม่พิมพ์ โดยใช้ CAD,CAM,CAE
  รวมถึงเทคโนโลยีการขึ้นรูปแม่พิมพ์ด้วยความเร็วสูง (High Speed Machining)
  เพื่อให้แม่พิมพ์ที่ใช้ใน การผลิตมีคุณภาพสูงสุด

  -พัฒนาขีดความสามารถผลิตภัณฑ์งานฉีดพลาสติกโดยเริ่มจากการผลิตแม่พิมพ์ระบบ Hot Runner,

  Gas Injection

  -การร่วมมือกับทางลูกค้าพัฒนากระบวนการผลิต VA/VE
  เพื่อเป็นการสร้างมูลค่าเพิ่มในตัวผลิตภัณฑ์ให้กับลูกค้ามากที่สุด

  -สร้างทีมงานวิจัยผลิตภัณฑ์ (Engineering Design)
  ร่วมพัฒนาผลิตภัณฑ์ร่วมกับทางลูกค้าเพื่อให้เกิดประโยชน์สูงสุดสำหรับผู้บริโภค

-   กลุ่มอุตสาหกรรมเครื่องใช้ไฟฟ้าและอิเลคทรอนิกส์
    บริษัทฯพัฒนาขีดความสามารถด้านการผลิตเพื่อตอบสนองต้นทุนในการผลิตและการส่งมอบ
    ให้สามารถรองรับการเปลี่ยนแปลงแผนการผลิตแบบทันท่วงที (Delivery on time)

  -พัฒนาขีดความสามารถแบบครบวงจรเพื่อตอบสนองความต้องการของลูกค้าสูงสุด เช่น
  งานฉีดขึ้นรูปพลาสติก งานพ่นสี การประกอบชิ้นงาน Silk Screen และ Hot Stamp

-   กลุ่มอุตสาหกรรมอื่น ๆ อาทิเช่น เครื่องใช้ในครัวเรือน เฟอร์นิเจอร์ เครื่องใช้สำนักงาน
    โดยเน้นการมี

  ส่วนร่วมการพัฒนาผลิตภัณฑ์ กระบวนการผลิตต้นทุนต่ำ ความหลากหลายและคุณสมบัติต่างๆของ

  วัตถุดิบการผลิตภายในประเทศเพื่อให้ลูกค้าสามารถแข่งขันด้านคุณภาพและราคาในตลาดโลกได้โดยกลยุทธ์หลักที่บริษัทฯ
  จะนำมาใช้เพื่อให้บรรลุวัตถุประสงค์ เป้าหมาย และนโยบายของบริษัทฯ
  มุ่งเน้นสู่การปรับปรุงพัฒนากระบวนการผลิต ลดขั้นตอนแต่เพิ่มประสิทธิภาพของผลิตภัณฑ์ ให้มีมูลค่า
  เพื่อตอบสนองความต้องการของลูกค้าอย่างแท้จริง

ราคา (PRICE)

การปรับปรุงประสิทธิภาพตลอดจนโครงสร้างของต้นทุนให้มีความเหมาะสม
สามารถแข่งขันได้กับทุกกลุ่มลูกค้าของบริษัท

ช่องทางการจัดจำหน่าย (PLACE)

การเลือกสถานที่ผลิตให้ใกล้ชิดกับลูกค้า
โดยที่บริษัทมีโรงงานผลิตอยู่สองแห่งเพื่อลดค่าใช้จ่ายในเรื่องค่าขนส่ง
ตลอดจนการบริการที่สามารถสนองตอบต่อลูกค้าได้รวดเร็ว และ ประหยัด

(2) สภาพการแข่งขันของอุตสาหกรรม

  สภาพการแข่งขันภายในอุตสาหกรรม ปีที่ผ่านมา มีการแข่งขันค่อนข้างรุนแรงโดยเน้น
  ในด้านราคา คุณภาพของงานและการส่งมอบที่ตรงต่อเวลา ประกอบกับการย้ายฐานการผลิตของ
  Supplier จากประเทศญี่ปุ่น ทำให้แนวโน้มการแข่งขันยิ่งทวีความรุนแรงเพิ่มมากขึ้น
  เนื่องจากลูกค้าส่วนใหญ่ของบริษัทฯ เป็นบริษัทญี่ปุ่นที่มีฐานการผลิตในประเทศไทย
  ระดับความสัมพันธ์ที่ Supplier เก่าแก่มีต่อบริษัทแม่ที่ประเทศญี่ปุ่น
  ทำให้จำนวนคู่แข่งขันมีจำนวนเพิ่มมากขึ้น แต่ขนาดของบริษัทเมื่อเปรียบเทียบกับคู่แข่งขัน
  ก็น่าจะอยู่ในขนาดที่ใกล้เคียงกัน แต่ที่น่าตระหนักอีกประเด็นหนึ่งคือลูกค้าส่วนหนึ่งหันมาลงทุน
  ซื้อเครื่องฉีดพลาสติกมาผลิตชิ้นส่วนใช้เอง แต่ด้วยสถานภาพและศักยภาพในการแข่งขันของบริษัทฯ
  โดยรวมยังอยู่ในเกณฑ์ที่สามารถแข่งขันได้ด้วยเหตุที่บริษัทฯ
  มีขนาดเครื่องฉีดพลาสติกสามารถรองรับความต้องการของลูกค้าได้เป็นอย่างดี ทั้งขนาดเล็ก
  กลาง ใหญ่ ประกอบกับ ชื่อเสียงนี้สะสมมาเป็นเวลานานมากกว่า 40 ปี ในธุรกิจฉีดพลาสติก

 การแข่งขันปัจจุบัน

 - กลุ่มอุตสาหกรรมรถยนต์สภาพการแข่งขันรุนแรง เนื่องจากมีผู้ผลิตเป็นจำนวนมากจำนวนและขนาด ของคู่แข่ง คู่แข่งหลักที่สำคัญประมาณ 8 รายแยกเป็นขนาดใหญ่ 5 รายและขนาด กลาง 3 รายเมื่อ เปรียบเทียบกับบริษัท

 - กลุ่มอุตสาหกรรมรถจักรยานยนต์สภาพการแข่งขันรุนแรงโดยมุ่งเน้นด้านราคา จำนวนและขนาด ของคู่แข่ง คู่แข่งหลักที่สำคัญประมาณ 5 รายแยกเป็นขนาดใหญ่ 4 รายและขนาดกลาง 1รายเมื่อ เปรียบเทียบกับบริษัท

  - กลุ่มอุตสาหกรรมเครื่องใช้ไฟฟ้าสภาพการแข่งขันรุนแรงมาก
  โดยเฉพาะอย่างยิ่งกลุ่มทุนจากค่าย เกาหลี
  และจากไต้หวันเข้ามาบุกตลาดภายในประเทศไทยโดยมุ่งใช้กลยุทธ์ทางด้านราคาเป็นจุดแข็ง
  ในการตอบสนองความต้องการของลูกค้าจำนวนและขนาดของคู่แข่ง คู่แข่งหลักที่สำคัญประมาณ 10
  ราย แยกเป็นขนาดใหญ่ 6 ราย และ ขนาดกลาง 4 ราย เมื่อเปรียบเทียบกับบริษัท

  - กลุ่มอุตสาหกรรมอื่นๆ อาทิ เช่น อุตสาหกรรมเครื่องใช้ในครัวเรือน
  สภาพการแข่งขันเริ่มมีการ แข่งขันด้านราคามากขึ้นจำนวนและขนาดของคู่แข่ง
  คู่แข่งที่สำคัญประมาณ 5 ราย แยกเป็นขนาด ใหญ่ 3 ราย และขนาดกลาง 2 ราย
  เมื่อเปรียบเทียบกับบริษัท

แนวโน้มการเจริญเติบโตของอุตสาหกรรม

สภาวะเศรษฐกิจในปี 2555 ผู้ผลิตชิ้นส่วนพลาสติกในอุตสาหกรรม
ได้ผลกระทบในด้านบวกจากนโยบายของภาครัฐบาล ในกรณีของการซื้อรถยนต์คันแรก
และได้ส่วนลดภาษีสรรพสามิตไม่เกิน 100,000 บาทต่อคัน
ทำให้ยอดสั่งจองรถยนต์ตามนโยบายดังกล่าว มีจำนวนประมาณ 1,250,000 คัน
ส่งผลให้การส่งมอบรถยนต์ให้แก่ผู้จองได้ยืดยาวนานจนถึงประมาณกลางปี 2556
ประกอบกับภาคอุตสาหกรรมที่ได้รับผลกระทบจากเหตุการณ์อุทกภัยในประเทศไทย ในไตรมาสที่
4/2554 ได้เร่งปรับปรุงสายการผลิตและยังไม่เสร็จสมบูรณ์
ทำให้ความสามารถที่มีอยู่ไม่เพียงพอกับคำสั่งซื้อจากลูกค้า จึงได้มอบหมายให้บริษัทฯ
เป็นผู้ผลิตชิ้นส่วนให้ในช่วงที่กำลังปรับปรุงสายการผลิต และติดตั้งเครื่องจักรใหม่
จึงทำให้ยอดขายของบริษัทเติบโตขึ้นมากเมื่อเทียบกับปี 2554
ซึ่งได้รับผลกระทบจากเหตุการณ์ภัยพิบัติในญี่ปุ่นและอุทกภัยในประเทศ
แต่เมื่อเหตุผลดังกล่าวข้างต้นเข้าสู่ในสภาวะปกติอาจจะมีผลกระทบต่อการเจริญเติบโตทางธุรกิจของบริษัทในปี
2556

4.3 การจัดหาผลิตภัณฑ์หรือบริการ

(ก) บริษัทฯ มีโรงงานผลิต 2 แห่ง คือ

1.โรงงานเลขที่ 11/1 หมู่14 นิคมอุตสาหกรรมบางชัน ถ. เสรีไทย แขวงมีนบุรี เขตมีนบุรี
กรุงเทพฯ 10510

2.โรงงานเลขที่ 99 หมู่ 5 ถ.บางนาตราด กม.38 ตำบลบางสมัคร อำเภอบางปะกง
จังหวัดฉะเชิงเทรา 24180

กำลังการผลิต

+----------------------------+-------------+-------------+-------------+
| รายการ                     | ปี 2555      | ปี 2554      | ปี 2553      |
+----------------------------+-------------+-------------+-------------+
| กำลังการผลิตเต็มที่             | 698,400     | 698,400     | 684,000     |
|                            |             |             |             |
| ชั่วโ                        |             |             |             |
| มงการทำงานของเครื่องจักร(ชม.) |             |             |             |
+----------------------------+-------------+-------------+-------------+
| ปริมาณการผลิตจริง             | 489,509     | 488,880     | 446,040     |
|                            |             |             |             |
| ชั่วโ                        |             |             |             |
| มงการทำงานของเครื่องจักร(ชม.) |             |             |             |
+----------------------------+-------------+-------------+-------------+
| การใช้กำลังการผลิต (%)        | 70          | 70          | 65          |
+----------------------------+-------------+-------------+-------------+
| อัตราเพิ่ม(ลด) ของปริมาณการผลิต | 0.13        | 10          | 8           |
+----------------------------+-------------+-------------+-------------+

-   จำนวนกะที่ผลิตได้ จำนวน 3 กะ

-   จำนวนกะที่ผลิตจริง จำนวน 3 กะ

นโยบายการผลิตที่สำคัญ

บริษัทฯ มีนโยบายที่จะตอบสนองความต้องการของลูกค้าในด้านคุณภาพ การส่งมอบ
และความต้องการทางเทคนิคต่างๆ ที่ลูกค้าร้องขอการตรวจสอบสารปนเปื้อนต่างๆ ที่มีในวัตถุดิบ
เพื่อแน่ใจว่าชิ้นส่วนที่ผลิตออกไปจะไม่มีผลในทางลบต่อผู้บริโภค

วัตถุดิบและผู้จำหน่าย 

วัตถุดิบ วัตถุดิบสำคัญ แหล่งที่มาวัสดุทดแทน

-   วัตถุดิบที่สำคัญ คือ เม็ดพลาสติกไม่สามารถที่จะหาวัสดุอื่นมาทดแทนได้

-   แหล่งที่มาของวัตถุดิบ มีการสั่งซื้อจากใน และต่างประเทศ
    ในการนำเข้าวัตถุดิบจะเป็นการสั่งซื้อผ่านตัวแทนในประเทศ

ผลจากเปลี่ยนแปลงเทคโนโลยีต่อการใช้วัตถุดิบ
กรณีที่มีการเปลี่ยนแปลงเทคโนโลยีในการผลิตไม่มีผลต่อการใช้วัตถุดิบ

ปัญหาสำคัญที่มีผลกระทบ คือ ราคาน้ำมัน และค่าเงินบาท ซึ่งอาจทำให้เกิดการเปลี่ยนแปลงราคา ของเม็ดพลาสติก มีแนวโน้มที่สูงขึ้น 

ผู้จำหน่ายจำนวนสัดส่วนการซื้อภายในประเทศ และต่างประเทศ 

สัดส่วนในการสั่งซื้อวัตถุดิบในประเทศ 100 % สั่งซื้อจากผู้จำหน่ายมากกว่า 30 ราย

บริษัทฯ ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30
ของมูลค่าการซื้อวัตถุดิบทั้งหมด

(ข) ผลกระทบต่อสิ่งแวดล้อม

-   ด้านการอนุรักษ์พลังงาน บริษัทฯ
    มีนโยบายในการดูแลรักษาสิ่งแวดล้อมการบริหารจัดการและควบคุมกระบวนการผลิตภายในของบริษัทฯ
    ที่ก่อให้เกิดผลกระทบต่อสิ่งแวดล้อมให้น้อยที่สุด ซึ่งเป็นไปตาม พรบ.
    การส่งเสริมการอนุรักษ์พลังงาน พ.ศ. 2535

  บริษัทฯ รณรงค์การนำทรัพยากรกลับมาใช้ใหม่
  เพื่อเพิ่มประสิทธิภาพในการผลิตและลดมลภาวะต่างๆ ที่ก่อให้เกิดภาวะโลกร้อน
  ซึ่งเน้นการมีส่วนร่วมของพนักงานในการทำกิจกรรมและจัดตั้ง คณะกรรมการอนุรักษ์พลังงาน
  โดยมีมาตรการประหยัดพลังงานดังนี้

-   ขยายการปรับเปลี่ยนโคมไฟโรงงาน High – Bay 400W เป็น fluorescent T5 4 *
    54W โรงผลิตที่1

-   ตรวจซ่อมบำรุงรักษา Capacity Blank ที่ใช้ควบคุม Power Factor
    ที่ชำรุดให้ทำงานเต็มประสิทธิภาพ

-   หุ้มฉนวนกันความร้อนฮีตเตอร์เครื่องฉีดพลาสติก โรงผลิตที่ 1

-   ติดตั้ง Invertor ควบคุมการทำงานของมอเตอร์ Blower ห้องพ่นสีให้เหมาะสมกับภาระงาน
    เพื่อช่วยลดการใช้พลังงานไฟฟ้า

-   ลดแรงดันลมอัดจาก 7.5 บาร์ เป็น 7.0 บาร์ ของปั๊มลม เพื่อลดการใช้พลังงานไฟฟ้า

-   เปลี่ยนหลอด Flourescent (Office) จากหลอดรุ่นเก่า 36W เป็น T5 28W ทั้งหมด

-   ได้มีการหุ้มฉนวนบริเวณกระบอกฉีดของเครื่องฉีดพลาสติกเพื่อควบคุมอุณหภูมิและลดพลังงานไฟฟ้า

ด้านการจัดการด้านสิ่งแวดล้อม บริษัทฯ ได้นำระบบการจัดการด้านสิ่งแวดล้อม ISO 14001
เข้ามาใช้ โดยมุ่งเน้นให้องค์กรมีการควบคุมและพัฒนา ปรับปรุงการปฏิบัติงาน
ให้สอดคล้องกับกฎหมาย กฎระเบียบต่าง ๆ และรักษาสิ่งแวดล้อมอย่างต่อเนื่อง

-   ด้านความปลอดภัย อาชีวอนามัย และสภาพแวดล้อมในการทำงาน บริษัทฯ
    ได้มีการตรวจสอบระบบป้องกัน และระงับอัคคีภัย โดยให้พนักงานได้รับการฝึกซ้อมดับเพลิง
    และจัดตั้งคณะกรรมการความปลอดภัย อาชีวอนามัย และสภาพแวดล้อมในการทำงาน
    โดยได้กำหนดเป็นนโยบายของบริษัทฯ
    รวมทั้งมีการรณรงค์เผยแพร่ตามวารสารและทำแผ่นป้ายแสดงสถิติอุบัติเหตุ
    ติดป้ายประกาศให้พนักงานทราบ
    นอกจากนี้บริษัทได้ดำเนินการยกระดับการจัดการด้านความปลอดภัยและอาชีวอนามัยโดยร่วมมือกับบริษัทโตโยต้ามอเตอร์
    เอเชีย แปซิฟิค เอ็นจิเนียริ่ง แอนด์ แมนูแฟคเจอร์ริ่ง จำกัด ในการดำเนินการโครงการ
    CCCF (Completely Check Completely Find out Activity)
    โดยให้พนักงงานมีส่วนร่วมค้นหาอันตรายและสร้างจิตสำนึกในด้านความปลอดภัย
    ซึ่งจากการประเมินผล บริษัทได้มีการจัดการอยู่ในเกณฑ์ที่ดี

-   ด้านการกำจัดสิ่งปฏิกูลหรือวัสดุที่ไม่ใช้แล้ว บริษัทฯ
    ได้ดำเนินการขออนุญาตกรณีการนำสิ่งปฏิกูลหรือวัสดุเหลือใช้
    ซึ่งมีลักษณะและคุณสมบัติเป็นไปตามประกาศกระทรวงอุตสาหกรรมฉบับที่ 1 (พ.ศ. 2541)
    และฉบับที่ 6 (พ.ศ.2540) ออกนอกบริเวณโรงงานทุกครั้งก่อนนำไปกำจัด

ข้อพิพาทหรือถูกฟ้องร้องเกี่ยวกับสิ่งแวดล้อม ไม่มี

4.4 งานที่ยังไม่ได้ส่งมอบ ไม่มี